Den Vest-Sjællandske Avis, 1821-10-06
Decimod meldes fra London under 28de September, at den største Deel af den nye Hvede, som er bleven tilført, er af slet Qvalitet, saa at den blev bortsolgt til lave Priser; men at gode gamle Varer blive meget søgte til de gamle Priser, at Bygget holdt sig i sin Priis, men at Harren var falden noget, da Tilførslen var stærk. Den første af disse Efterretninger havde virket til at Kornpriserne vare faldne i Amsterdam; men ved den sidste vare de igjen stegne. (Da man nu kan betragte Høstens Udfald i England som afgjort, saa kan man ikke tvivle paa, at der jo vil blive indført mange Kornvarer i England i Aar, og oplagte under Toldvæsenets Segl, om endog Jndførselen ikke vil blive fri iven, og man vil rette sig ved Forbudet efter de love Priser hvori den slette Sæd staaer). Den 25de September var Regnveiret saa voldsomt i London, at det var som en Syndflod havde overskyllet Staden. Den første Efterretning fra London har ogsaa bevirket en stor Tilbagegang i Priserne i Hamborg. – Den Svenske Regiering lader fra Kronens Magasiner affende 10,800 Tønder Rug og Byg til Provindsen Jemteland, og Kongen har tilladt at 4000 Tdr. Byg maae toldfrii indføres i Provinsen Vesterbotten fra Finland. Kornudførselen fra Odessa igiennem Dardanellerne har begyndt paa nye, og imellem den 18de og 20de August ere 50 Kornskibe passerede der igiennem under Fransk Flag og convoierede af Franske Skibe. Den 24de September og Eftermiddagen Kl. 1 forlod Hs. Majestæt Kongen af England Carltonhouse, og afreiste ledsaget af Sir Benjamin Blomsield til Ramsgate, hvor han ankom Kl. 6 om Aftenen. Han spiste paa Sir William Curtis Lyststed, og forblev der om Natten, og den følgende Morgen indskibede han sig til Calais. Derfra vil han ufortøvet begive sig til Brüssel for, ledsaget af Hertugen af Wellington, at tage Valpladsen i Øiesyn; derpaa vil han besøge sin Søstre, Enkedronningen af Würtemberg og Fyrstinden af HessenHomburg, og saa fortsætte Reisen til Hannover. Man siger, at Hs. Majestæt vil kun i 5 til 6 Uger opholde sig paa Fastlandet, og reise tilbage uden at besøge Wien eller Paris. Hs. Majestæt gik ombord paa den Kgl. Jagt: Royal George, som blev ledsaget af 5 Krigskibe. Den 24de September indskibede sig under Kanonernes Torden Hertugen af Wellington og Marqvien af Londonder, for at gaae til Calais, de ere ankomne til Bryssel Hs. Majestæt steeg den 25de i Land i Calais, hvor alt var beredet til at modtage ham paa den værdigste Maade. Alle Enlændere, som opholde sig Boulogne, havde indfundet sig der for at hilse paa hom. Kongen ankom vel incognito til Calais; men dog var Tilløbet og Jubelen overordentlig, især i Skuespilhuset, hvor God save the King blev spillet og siunget, og gientaget ifølge en almindelig larmende encore. Den 27de September Kl. 9 om Formiddagen fortsatte Hs. Majestæt sin Reise til Lille. Hofsorgen er nu forbi. For at bevise Hertugen af Wellington sin Agtelse, lod Hs. Majestæt dengang, da han slog den nye Politiechef Hr. Birnier til Ridder, sit halvt uddragne Sværd pludselig blive i Skeden; men lod Hertugen af Wellington række sig sit Sværd, saa at han forrettede Handlingen med dette hæderfulde Vaaben. - Den bekiendte Bergami skal være død af en Jnflamation i Jndvoldene; men nogle ville sige, at han er bleven forgiven af sin Familie. – Alderman Woods Venner have aabnet en Subskription for at forære ham et Sølvservice, hvorpaa Englands Nationale Vaaben skal indgraves. – Den Helgoland skal ophøre at være en Militair Station, og en Magistrats Person er udnævnet i den Militaire Gouverneurs Sted. – En Subskription er aabnet for at erstatte den afskedigede General Sir Robert Wilsamden General-Majors Gage, som er bleven ham frataget. Generalen har forlangt, at en Krigsret skal nedsættes over ham.